**AIŠKINAMASIS RAŠTAS (N)**

**DĖL SAVIVALDYBĖS BŪSTŲ PARDAVIMO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų A. Š., J. Z., N. P. ir R. Š. (buvusi pavardė C.) prašymai pirkti nuomojamus, savivaldybei nuosavybės teise priklausančius būstus.

 Savivaldybės nuomininkas A.Š., prašo rinkos verte pirkti Klaipėdos miesto savivaldybei nuosavybės teise priklausantį palaisvintą greta esantį būstą bendrabutyje, *(duomenys neskelbtini)*, (21,65 kv. m ploto kambarys su bendro naudojimo patalpomis). Klaipėdos miesto savivaldybės administracijos direktoriaus 2014 m. gruodžio 1 d. įsakymu Nr. AD1-3816 nurodytas būstas A. Š. išnuomotas terminuotam laikotarpiui (pardavimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė būsto *(duomenys neskelbtini)*, vertę – 16 177,91 Eur (iš jų 77,91 Eur už būsto vertės nustatymą).

 Savivaldybės būsto bendraturtė J. Z., prašo rinkos verte pirkti Klaipėdos miesto savivaldybei nuosavybės teise priklausančias 36/100 dalis bute *(duomenys neskelbtini)*, (plotas – 21,95 kv. metro, bendras būsto plotas – 61,15 kv. metro). Savivaldybei nuosavybės teise priklausančios 36/100 būsto dalys yra iš dalies parduodamame bute su bendra virtuve. 64/100 būsto dalys nuosavybės teise priklauso J. Z. Klaipėdos miesto savivaldybės administracijos direktoriaus 2014 m. rugpjūčio 25 d. įsakymu Nr. AD1-2537 36/100 būsto dalys J. Z. išnuomotos terminuotam laikotarpiui (pardavimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė išnuomoto būsto dalies *(duomenys neskelbtini)*, (36/100 dalių) vertę – 10 277,91 Eur (iš jų 77,91 Eur už būsto vertės nustatymą).

 Savivaldybės būsto bendraturtis N. P., prašo rinkos verte pirkti Klaipėdos miesto savivaldybei nuosavybės teise priklausančias 8486/20000 dalis bute *(duomenys neskelbtini)*, (plotas – 27,30 kv. metro, bendras būsto plotas – 61,15 kv. metro). Savivaldybei nuosavybės teise priklausančios 8486/20000 būsto dalys yra iš dalies parduodamame bute su bendra virtuve. 5757/20000 būsto dalys nuosavybės teise priklauso N. P. ir 5757/20000 būsto dalys nuosavybės teise priklauso jo sutuoktinei V. P. Klaipėdos miesto savivaldybės administracijos direktoriaus 2014 m. gruodžio 31 d. įsakymu Nr. AD1-3944 8486/20000 būsto dalys N. P. išnuomotos terminuotam laikotarpiui (pardavimo procedūrų vykdymui). Turto vertintojai UAB „RESTO Group“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė išnuomoto būsto dalies *(duomenys neskelbtini)*, (8486/20000 dalių) vertę – 12 677,91 Eur (iš jų 77,91 Eur už būsto vertės nustatymą).

 Nurodyti nuomininkai už parduodamus būstus atsiskaitys, sumokant nustatytą kainą iš po sprendimo priėmimo arba per 10 kalendorinių dienų po pirkimo-pardavimo sutarties pasirašymo.

 Savivaldybės nuomininkė R. Š. (buvusi pavardė C.) prašo rinkos verte pirkti Klaipėdos miesto savivaldybei nuosavybės teise priklausantį 48,29 kv. metro ploto būstą *(duomenys neskelbtini)*. Būstas nuomojamas ne socialinio būsto nuomos sąlygomis, kuriame nuomininkė išgyvenusi ne trumpiau 5 metų. Būsto nuomos sąlygos atitinka įstatymo reikalavimus. Turto vertintojai UAB „RESTO Group“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė būsto *(duomenys neskelbtini)*, vertę – 27 877,91 Eur (iš jų 77,91 Eur už būsto vertės nustatymą).

2

 Nuomininkei R. Š. būsto pirkimo skolino įsipareigojimo įvykdymą užtikrina kredito įstaiga AB DNB bankas. Savivaldybės administracijai pateiktas kredito įstaigos AB DNB banko 2015-04-21 pranešimas Nr. 710-7/1303 dėl kredito suteikimo R. Š. pirkti nurodytą būstą. Savivaldybės taryba savo sprendimu turi užtikrinti leidimą įkeisti kredito įstaigai perkamą būstą *(duomenys neskelbtini)* numatant, kad hipoteka įsigalios, kai su savivaldybės administracija bus visiškai atsiskaityta už parduodamą būstą, sumokėta būsto kaina, netesybos ir įvykdytos kitos prievolės.

Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1, 5 punktais ir 26 straipsniu, Klaipėdos miesto savivaldybės administracijos direktoriaus 2015 m. gegužės 15 d. įsakymu Nr. AD1-1437 „Dėl parduodamų savivaldybės būstų įkainojimo aktų patvirtinimo“, patvirtinti patalpų įkainojimo aktai ir parengtas šis sprendimo projektas.

**3. Kokių rezultatų laukiama.**

Savivaldybės nuomininkai įsigyja būstus nuosavybės teise.

**4. Sprendimo projekto rengimo metu gauti specialistų vertinimai:**

 Savivaldybės administracijos Teisės skyriaus vertinimas.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2015 m. gegužės 15 d. įsakymas Nr. AD1-1437 „Dėl parduodamų savivaldybės būstų įkainojimo aktų patvirtinimo“.

 **6. Lėšų poreikis sprendimo įgyvendinimui.**

 Sprendimo įgyvendinimui už patalpų vertinimą turto vertintojams UAB „RESTO Group“ apmokėta – 311,64 Eur.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą lėšos, gautos už parduodamus savivaldybės būstus – 67 011,64 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 311,64 Eur.

 Neigiamų sprendimo priėmimo pasekmių nėra.

Turto skyriaus vedėjas Edvardas Simokaitis